184 
militantes, neque igitur demissi vel incapaces, licet illi hoc piscandi jus 
aliis possint cedere Casaccis, Uralis dummodo accolis. Hieme pisces 
statim in loco divenduntur recentes , aestate saliti , potissimum stellati ; 
ovula et ichthyocolla Moscoviam deferuntur; quam ob rem exteri prae- 
sertim mercatores apud eos conveniunt, versus finem potissimum vernalis 
piscaturae et sub ipso initio hiemalis. Salem colligunt e lacu inders- 
kiensi, grasnoje et vicinis aliis. 
Ipsa autem piscatura uralensis tribus praesertim temporibus , vernali 
scilicet, autumnali et hihernali instituitur. 
Vernalis illa, in hoc fluvio ab urbe Uralsk Aprili mense inchoanda, 
ad ejus usque ostia et ultra passim in mari ad pridie usque Calendas 
Julias continuatur ; nempe ab urbe ad Kalenowienses excubias , centum 
octoginta fere milliariorum rossicorum distantia, haec exercetur pisca- 
tura adulti piscis (rossice dicitur hic piscandi modus n.iamn> pocxoBon 
pbi6Li), praeterlapsa hieme non capti; posthac certis iisque antea de- 
finitis intervallis piscatura Acipenserum stellatorum ad ostia usque Uralis 
continuatur; at si minus viguerit, conceditur quoque in mari. In quo- 
libet autem casu admittitur cursus certamen in scaphis (rossice dicitur 
y^api, Bi. 6y4apKax'L), quarum quaevis, duobus remis dirigenda, pon- 
dere 120 librarum onerari potest, summaque velocitate a meta (rossice 
py6ea^T> vocatur), qua piscandi exordium faciendum sit, tendere conatur ad 
locum definitum (rossice /itobt> nominatur), congregratis piscibus perquam 
nobilem, ad quam appropinquans scaphae gubernator instanter projicit rete 
cannabinum idque captis jam piscibus in altum trahit. Diligunt Casacci hoc 
cursus aquatilis certamen, nam quisquis, bona excellens scapha validoque 
ac dexterrimo remige , aliis anteveniens , omnium primus ad illum 
accedit locum, opulentam nasciturus capturam Husonum, Acipenserum 
Giildenstiidtii, schyporum, stellatorum, Silurorum, Carpionum, Bramarum, 
